ORDE do 15 de xaneiro de 2010 pola que se autoriza o cambio de denominación de centros privados de educación especial dos concellos da Coruña, Ferrol, As Pontes de García Rodríguez e Santiago de Compostela (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/02/2010

Examinado o expediente iniciado pola directora xerente da Asociación de Pais de Persoas con Trastorno de Espectro Autista (TEA) da provincia da Coruña (Aspanaes), titular dos centros privados de educación especial cuxa denominación específica actual é a de Unidad de Diagnóstico y Tratamiento de Niños Autistas y Psicóticos, dos concellos da Coruña, Ferrol, As Pontes de García Rodríguez, e Duques de Lugo do concello de Santiago de Compostela. Solicita que a nova denominación específica dos centros da Coruña, Ferrol e As Pontes de García Rodríguez sexa a de Aspanaes, e a do de Santiago de Compostela Aspanaes-Duques de Lugo.
O expediente foi tramitado polo Departamento Territorial da Consellería de Educación e Ordenación Universitaria da Coruña, quen o remite cos informes favorables correspondentes, cumpríndose os requisitos establecidos no Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias e na Orde do 20 de setembro de 1995 que o desenvolve, e demais normativa vixente.
Esta consellería, por proposta da Dirección Xeral de Centros e Recursos Humanos,
DISPÓN:
Primeiro.-Autorizar o cambio de denominación específica dos centros privados de educación especial Unidad de Diagnóstico y Tratamiento de Niños Autistas y Psicóticos, dos concellos da Coruña, Ferrol , As Pontes de García Rodríguez, e Duques de Lugo, do concello de Santiago de Compostela, segundo se especifica no anexo desta orde.
Segundo.-O cambio de denominación non afectará o réxime de funcionamento do centro.
Contra esta orde, que esgota a vía administrativa, as persoas interesadas poderán formular un recurso potestativo de reposición ante o conselleiro de Educación e Ordenación Universitaria, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses contados a partir do día seguinte ao da súa publicación, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 15 de xaneiro de 2010.
Jesús Vázquez Abad
Conselleiro de Educación e Ordenación
Universitaria
ANEXO
Provincia: A Coruña.
Concello: A Coruña.
Domicilio: Castro de Elviña, s/n.
Denominación xenérica: centro privado de educación especial.
Denominación específica: Aspanaes.
Titular: Asociación de Pais de Persoas con Trastorno de Espectro Autista (TEA) da provincia da Coruña (Aspanaes).
Código do centro: 15027757.
Unidades autorizadas: 7 autistas.
Concello: Ferrol.
Domicilio: San Pedro de Leixa s/n.
Denominación xenérica: centro privado de educación especial.
Denominación específica: Aspanaes.
Titular: Asociación de Pais de Persoas con Trastorno de Espectro Autista (TEA) da provincia da Coruña (Aspanaes).
Código do centro: 15025359.
Unidades autorizadas: 5 autistas.
Concello: As Pontes de García Rodríguez.
Domicilio: Rúa Areosa s/n. Poboado das Veigas.
Denominación xenérica: centro privado de educación especial.
Denominación específica: Aspanaes.
Titular: Asociación de Pais de Persoas con Trastorno de Espectro Autista (TEA) da provincia da Coruña (Aspanaes).
Código do centro: 15027678.
Unidades autorizadas: 1 autistas.
Concello: Santiago de Compostela.
Domicilio: Raiola, 6.
Denominación xenérica: centro privado de educación especial.
Denominación específica: Aspanaes-Duques de Lugo.
Titular: Asociación de Pais de Persoas con Trastorno de Espectro Autista (TEA) da provincia da Coruña (Aspanaes).
Código do centro: 15025347.
Unidades autorizadas: 7 autistas.